Nog munisipaliteite in VS sal kragonderbrekings ondervind | Radio Rosestad 100.6FM
Nog munisipaliteite in VS sal kragonderbrekings ondervind
Nog munisipaliteite in die Vrystaat sal voortaan elke dag kragonderbrekings
ondervind omdat hulle astronomiese bedrae aan Eskom skuld.
Netwerk24 berig die kragvoorsiener het bevestig dat elektrisiteitstoevoer na Dihlabeng (Bethlehem, Paul Roux, Clarens, Fouriesburg) en Nala (Bothaville, Wesselsbron) nou ook tussen ses-uur en agt-uur soggens en vyf-uur en half-agt saans op weekdae afgeskakel word.
Die Masilonyana-munisipaliteit (Theunissen, Brandfort, Winburg en Verkeerdevlei), het intussen ‘n afbetalingsooreenkoms met Eskom bereik, wat
beteken hul krag bly vir eers aangeskakel.
Langer kragonderbrekings van tot 14 uur per dag is steeds moontlik vir Tokologo (Dealesville, Boshof en Hertzogville).
Inwoners van die Matjhabeng-munisipaliteit, wat die Vrystaatse Goudveld bedien, en die Maluti-aPhofung-munisipaliteit, wat Harrismith, Kestell en Phuthaditjhaba bedien, sal op 23 Maart begin onderbrekings ervaar indien ’n ooreenkoms nie betyds bereik kan word nie.
NIE ALLE SKOLE IN VS HET HANDBOEKE ONTVANG NIE
3 INBREKERS OORVAL BEJAARDE EGPAAR
(KYK) Boer verpletter na ‘panga-slagting’
VS REGERING IN ERG FINANSIëLE KRISIS